b'\n_START_ARTICLE_\nToljen II.\n_START_PARAGRAPH_\nToljen II. je bil sin Toljena I., sina Miroslava Zavidovi\xc4\x87a, starej\xc5\xa1ega brata \xc5\xa0tefana Nemanje, ki je v prvi polovici 13. stoletja vladal kot humski knez, * ni znano, \xe2\x80\xa0 ni znano. _NEWLINE_Po smrti Miroslava in Toljena I. so se v Zahumju za\xc4\x8deli nemiri, v katerih sta se za oblast borila Toljenova strica Andrej in Peter, na oblast pa je v neznanih okoli\xc5\xa1\xc4\x8dinah pri\xc5\xa1el Toljen II. _NEWLINE_Srbski kralj \xc5\xa0tefan Prvokronani je upravljanje Zahumja prepustil svojemu sinu Radoslavu, ki je leta 1228 postal srbski kralj. Toljen se kot humski knez omenja leta 1237. med vdorom ogrskega hercega Kolomana v Bosno in Hum. Napad je povzro\xc4\x8dila sprememba verske politike bosanskega bana Mateja Ninoslava, ki je bil naklonjen hereti\xc4\x8dni Bosanski cerkvi. Koloman je na ukaz pape\xc5\xbea Gregorja IX. in ogrskega kralja B\xc3\xa9le IV. napadel Bosno in prodrl tudi v Hum. Kolomanov napad je izzval srbskega kralja \xc5\xa0tefana Vladislava I., da je z vojsko pri\xc5\xa1el v Cetinsko krajino in sklenil obrambno zvezo s Splitom.'